VENDIM
Nr. 724, datë 20.11.2024

PËR DISA NDRYSHIME DHE SHTESA NË VENDIMIN NR. 538, DATË 26.5.2009, TË KËSHILLIT TË MINISTRAVE, “PËR LICENCAT DHE LEJET QË TRAJTOHEN NGA APO NËPËRMJET QENDRËS KOMBËTARE TË LICENCIMIT (QKL) DHE DISA RREGULLIME TË TJERA NËNLIGJORE TË PËRBASHKËTA”, TË NDRYSHUAR

Në mbështetje të nenit 100 të Kushtetutës dhe të neneve 15 e 36, të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, të ndryshuar, me propozimin e ministrit të Ekonomisë, Kulturës dhe Inovacionit dhe ministrit të Turizmit dhe Mjedisit, Këshilli i Ministrave

VENDOSI:

Në vendimin nr. 538, datë 26.5.2009, të Këshillit të Ministrave, të ndryshuar, bëhen këto ndryshime dhe shtesa:
1. Në titull dhe kudo në përmbajtje të vendimit, emërtimi “Qendra/ës Kombëtare të Licencimit (QKL)” zëvendësohet me “Qendra/ës Kombëtare të Biznesit”.
2. Fjalia e dytë, e shkronjës “ç”, të pikës 8, të kreut II, “Për këto lloje dokumentesh shoqëruese vlen edhe përcaktimi i shkronjës “d”, të pikës 4, të kreut III, të këtij vendimi.” shfuqizohet.
3. Në kreun VIII bëhen ndryshimet e mëposhtme:
a) Pika 1 shfuqizohet.
b) Pika 2 ndryshohet, si më poshtë vijon: 
“2. Tarifat e posaçme sektoriale, të lidhura me një licencë të caktuar janë të pagueshme në masën, këstet dhe mënyrat e përcaktuara nga legjislacioni sektorial në fuqi.”.
c) Pika 3 shfuqizohet.
ç) Pika 4 ndryshohet, si më poshtë vijon: 
“4. Përcaktimi i pikës 2, të këtij kreu, vlen edhe për autorizimet e pranueshme nga QKB-ja.”.
4. Pika 2, e kreut XI, ndryshohet, si më poshtë vijon:
“2. Duke filluar nga data e përcaktuar në pikën 1, të këtij kreu, ministritë dhe institucionet e tjera nuk pranojnë kërkesa për këto kategori/nënkategori licencash.”.
5. Në aneksin 1, bashkëlidhur vendimit, bëhen këto ndryshime:
a) Kategoria I.2, “Shërbime ekspertize dhe/ose profesionale të mbrojtjes civile”, shfuqizohet.
b) Në kategorinë 1.3, “Shërbimi privat i sigurisë fizike”, bëhen ndryshimet e mëposhtme: 
i. Emërtimi i nënkategorisë I.3.A ndryshohet, si më poshtë vijon:
“Sigurimi fizik i objekteve shtetërore dhe private, i personave, si dhe i veprimtarive social-kulturore sportive, fetare e politike.”.
ii. Emërtimi i nënkategorisë I.3.B ndryshohet, si më poshtë vijon: 
“Sigurimi dhe shoqërimi i vlerave monetare, materiale dhe i sendeve të çmuara gjatë transportit.”.
c) Në kategorinë II.2 bëhen këto ndryshime: 
i. Fjalia e parë, e pikës 2, ndryshohet, si më poshtë vijon: 
“Kategoria e kësaj veprimtarie ndahet në 3 nënkategori si vijon: ...”.
ii. Shkronja “c”, e pikës 2, ndryshohet, si më poshtë vijon: 
“c) “Klinika veterinare/Spital veterinar”, me kodin II.2.C”. 
ç) Në kategorinë II.3 bëhen këto ndryshime: 
i. Në pikën 6, fjalët “… më poshtë ...” zëvendësohen me “... më lart ...”.
ii. Shkronja “a”, e pikës 7, ndryshohet, si më poshtë vijon: 
“a) Institucioni tjetër që verifikon plotësimin e kritereve të licencimit për veprimtaritë me kodin II.3.A është Shërbimi Zooteknik.”.
d) Në kategorinë II.5 bëhen këto ndryshime: 
i. Pika 10 ndryshohet, si më poshtë vijon: 
“10. Ndërsa licenca e tregtimit me shumicë, me kodin II.5.B.2 përfshin edhe të drejtën e subjektit të licencuar për tregtim me shumicë, që të tregtojë me pakicë mallin e prodhuar në vendin (stabilimentin) në të cilin është bërë licencimi.”.
ii. Në pikën 13, fjalët “... grupit I ...” zëvendësohen me “... grupit II ...”.
iii. Shkronja “a”, e pikës 17, të kreut IV, ndryshohet, si më poshtë vijon: 
“a) Institucioni tjetër, që verifikon plotësimin e kritereve të licencimit për veprimtaritë e specifikuara me kodin II.5.C.1 dhe II.5.C.2 është Agjencia Kombëtare e Duhan-Cigareve, vendimi i së cilës bazohet në vlerësimin e dokumenteve të paraqitura dhe në inspektimin në vend për vlerësimin e përmbushjes së rregullave me standardet e detyrueshme tekniko-teknologjike.”.
dh) Në shkronjën “b”, të pikës 9, të nënkategorisë II.6.B, afati “... 15 ditë ...” zëvendësohet me “... 30 ditë ...”.
e) Në kategorinë II.8 bëhen këto ndryshime: 
i. Në fjalinë e parë, të pikës 2, fjalët “... dy nënkategori ...” zëvendësohen me “... tri nënkategori ...”.
 ii. Në pikën 3, fjalët “... apo të dy ...” zëvendësohen me “... apo të tre...”.
 ë) Titulli dhe përmbajtja e kategorisë III.3 ndryshohen sipas aneksit 1, që i bashkëlidhet këtij vendimi.
f) Emërtimi i kategorisë III.4 ndryshohet, si më poshtë vijon: 
“SHFRYTËZIMI DHE/OSE KULTIVIMI I FLORËS (TOKËSORE DHE/OSE UJORE)”.
g) Tabela 1, e kategorisë III.5, të kreut II, nënkategoria III.5.A.1, që përmendet në pikën 7, zëvendësohet me tabelën nr. 1, në aneksin 2, që i bashkëlidhet këtij vendimi.
gj) Numërtimi i kategorisë “SHËRBIME EKSPERTIZE DHE/OSE PROFESIONALE TË LIDHURA ME BURIMET MJEDISORE BAZË”, nga “Kategoria II.7” bëhet “Kategoria III.7”.
h) Pika 2.2, e nënkategorisë VII.3.B, shfuqizohet.
i) Në kategorisë VII.6 bëhen këto ndryshime:
i. Pika 2 ndryshohet, si më poshtë vijon: 
“2. Veprimtaritë e kësaj kategorie futen në nënkategorinë: “Licencë për sipërmarrësit hekurudhorë”.”.
ii. Në pikën 3, fjalët “... në ligjin nr. 9317, datë 18.11.2004, “Kodi Hekurudhor i Republikës së Shqipërisë”, i ndryshuar ...” zëvendësohen me “... në ligjin nr. 142/2016, “Kodi Hekurudhor i Republikës së Shqipërisë ...”.
j) Në kategorinë VII.7 bëhen këto ndryshime;
i. Shkronjat “b”, “c”, “ç”, “d”, “dh”, “e”, të pikës 2, shfuqizohen. 
ii. Pika 3 ndryshohet, si më poshtë vijon: 
 “3. Licencat e nënkategorisë VII.7.1 trajtohen sipas grupit III. Dokumentet provuese e shoqëruese që dorëzohen nga kërkuesi, kuptimi i llojit të veprimtarive, institucioni tjetër, procedura e shqyrtimit të kërkesës prej tij dhe afatet për t’iu përgjigjur QKB-së për një kërkesë që ka kaluar fazën e parë nga QKB-ja, për nënkategoritë VII.7.1 janë përkatësisht ato të përcaktuara në ligjin nr. 96/2020, “Kodi Ajror i Republikës së Shqipërisë”, dhe aktet nënligjore në zbatim të tij.”.
k) Në kategorinë IX.1 bëhen këto ndryshime:
i. Në shkronjën “b”, të pikës 2, të kreut I, fjalët “... kodi IX.B ...” zëvendësohen me “... kodin IX.1.B ...”
ii. Titulli i kreut II ndryshohet, si më poshtë vijon: 
“II. LICENCIMI I VEPRIMTARIVE TË NËNKATEGORIVE IX.1.A.”.
iii. Titulli i kreut III ndryshohet, si më poshtë vijon: 
“III. LICENCIMI I VEPRIMTARIVE TË NËNKATEGORIVE IX.1.B.”.
iv. Fjalia e parë, e pikës 11, ndryshohet, si më poshtë vijon: 
“Licencimi i këtyre veprimtarive, në përputhje me kriteret specifike përkatëse, bëhet sipas të njëjtave procedura si ato të nënkategorisë IX.1.A me ndryshimin, që: ...”.
l) Në kategorinë X.1, titulli i kreut III ndryshohet, si më poshtë vijon: 
“III. LICENCIMI I VEPRIMTARIVE TË NËNKATEGORISË X.1.B.”
ll) Emërtimet e ligjeve të referuara si baza ligjore për kategoritë e licencave ndryshohen përkatësisht për secilën prej tyre, sipas tabelës nr. 1, në aneksin 3, që i bashkëlidhet këtij vendimi.
6. Në aneksin 2, bashkëlidhur vendimit, në ndarjen “Fusha VIII”, shkronjëzimi “B”, në kolonën “Kodi i nënkategorisë”, të nënndarjes për “Veprimtari të lidhura me burime me rrezatim jonizues”, zëvendësohet me “C”.
7. Në aneksin 3, bashkëlidhur vendimit, nënndarja 16 e tabelës “Përmbajtja orientuese e kërkesës për licencë”, shfuqizohet.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku

ANEKS 1
KATEGORIA III.3
IMPORTI I SUBSTANCAVE OZONHOLLUESE DHE IMPORT, EKSPORT, MAGAZINIM DHE VENDOSJE NË TREG TË GAZEVE SERRË TË FLUORUARA, TË PAJISJEVE QË PËRMBAJNË GAZE SERRË TË FLUORUARA, OSE FUNKSIONIMI I TË CILAVE MBËSHTETET NË KËTO GAZE

I. NDARJA E KATEGORISË DHE RREGULLA TË PËRGJITHSHME
1. Veprimtaria e “importit të substancave ozonholluese” dhe veprimtaria e “importit, eksportit, magazinimit dhe vendosjes në treg të gazeve serrë të fluoruara, të pajisjeve që përmbajnë gaze serrë të fluoruara, ose funksionimi i të cilave mbështetet në këto gaze” bën pjesë në kategorinë III.3 të shtojcës së ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”.
2. Kategoria e kësaj veprimtarie ndahet në dy nënkategori, si vijon:
a) Importi i substancave ozonholluese, me kodin III.3.A;
b) Importi, eksporti, magazinimi dhe vendosja në treg e gazeve serrë të fluoruara, të pajisjeve që përmbajnë gaze serrë të fluoruara ose funksionimi i të cilave mbështetet në këto gaze”, me kodin III.3.B.
3. Licencat e dy nënkategorive janë pa afat.
II. LICENCIMI I VEPRIMTARISË TË NËNKATEGORISË III.3.A IMPORTI I SUBSTANCAVE OZONHOLLUESE 
1. Nënkategoria e kësaj veprimtarie përfshin vetëm përdorimin dhe/ose zëvendësimin e lëndëve ozonholluese nëpërmjet importimit.
2. Licenca për nënkategorinë III.3.A është pa afat dhe jepet për çdo vend ku kryhet veprimtaria.
3. Kriteret e posaçme të licencimit, si dhe llojet e dokumenteve provuese dhe dokumentet e tjera shoqëruese për nënkategorinë me kodin III.3.A jepen në tabelën 1 më poshtë. 

Tabela 1
	Kriteret e posaçme
	Mbi çfarë faktorësh veprimtarie dhe/ose specifikash e specialitetesh aplikohen kriteret e posaçme
	Llojet e dokumenteve provuese lidhur me kriteret e posaçme

	Përshtatshmëria e njohurive dhe eksperiencës së personelit
	Drejtuesi teknik 


	a) Certifikatë për drejtuesin teknik
b) Akt që provon marrëdhëniet e kërkuara të punës

	Përshtatshmëria e pajisjeve, teknologjisë dhe mjediseve me standardet e shërbimit 
	a) Mjediset
b) Pajisjet

	Sipas rastit: dokumente pronësie dhe/ose përdorimi, si dhe/ose dokumente që pasqyrojnë cilësitë e garancitë e këtyre faktorëve



4. Licencimi i nënkategorisë III.3.A bëhet sipas procedurës së grupit III.
 a) Institucioni tjetër, që verifikon plotësimin e kritereve të licencimit është struktura përgjegjëse e ministrisë për mjedisin, e caktuar me udhëzim të ministrit sipas kompetencës territoriale në vendin ku ushtrohet veprimtaria. Vendimi bazohet në dokumentet provuese dhe në inspektimin në vend për vlerësimin e përmbushjes së kritereve përkatëse të licencimit.
b) Afati i marrjes së vendimit është 20 ditë.
5. Licencimi i veprimtarisë III.3.A fillon me hyrjen në fuqi të këtij vendimi. 
III. LICENCIMI I VEPRIMTARIVE IMPORT, EKSPORT, MAGAZINIM DHE VENDOSJE NË TREG TË GAZEVE SERRË TË FLUORUARA, TË PAJISJEVE QË PËRMBAJNË GAZE SERRË TË FLUORUARA OSE FUNKSIONIMI I TË CILAVE MBËSHTETET NË KËTO GAZE
1. Veprimtaritë e nënkategorisë III.3.B ndahen në: 
a) importi, eksporti, magazinimi i gazeve serrë të fluoruara, i pajisjeve që përmbajnë gaze serrë të fluoruara ose funksionimi i të cilave mbështetet në këto gaze, për të cilat lëshohet licenca me kodin III.3.B.1,
b) vendosja në treg e gazeve serrë të fluoruara, të pajisjeve që përmbajnë gaze serrë të fluoruara ose funksionimi i të cilave mbështetet në këto gaze, për të cilat lëshohet licenca me kodin III.3.B.2.
2. Kriteret e posaçme të licencimit, si dhe llojet e dokumenteve provuese dhe dokumentet e tjera shoqëruese për veprimtarinë me kodin III.3.B.1 përcaktohen në tabelën 2 dhe kriteret e posaçme të licencimit, si dhe llojet e dokumenteve provuese dhe dokumentet e tjera shoqëruese për veprimtarinë me kodin III.3.B.2 në tabelën 3 më poshtë:

Tabela 2
	Kriteret e posaçme
	Mbi çfarë faktorësh veprimtarie dhe/ose specifikash e specialitetesh aplikohen kriteret e posaçme
	Llojet e dokumenteve provuese lidhur me kriteret e posaçme

	Përshtatshmëria e njohurive dhe eksperiencës së personelit.
	Drejtuesi teknik 

	a) Diplomën për arsimin e mesëm ose të lartë
b) Akt që provon marrëdhëniet e kërkuara të punës

	Përshtatshmëria e pajisjeve, teknologjisë dhe mjediseve me standardet e shërbimit 
	a) Mjediset
b) Pajisjet

	a) dokumentin e pronësisë ose kontratën e përdorimit të mjediseve ku sipërmarrësi do të operojë me gaze serrë të fluoruara ose pajisje që përmbajnë këto gaze,
b) vetëdeklarim mbi përshtatshmërinë e mjediseve për importin, eksportin, magazinimin e gazeve serrë dhe të pajisjeve që përmbajnë këto gaze 



Tabela 3
	Kriteret e posaçme
	Mbi çfarë faktorësh veprimtarie dhe/ose specifikash e specialitetesh aplikohen kriteret e posaçme
	Llojet e dokumenteve provuese lidhur me kriteret e posaçme

	Përshtatshmëria e njohurive dhe eksperiencës së personelit.
	Drejtuesi teknik[footnoteRef:2] [2:  Drejtuesi teknik kryen funksionet e operatorit sipas ligjit nr. 2/2023, “Për gazet serrë të fluoruara”.] 



	a) Diplomën për arsimin e mesëm ose të lartë
b) Akt që provon marrëdhëniet e kërkuara të punës
c) kontrata me person të certifikuar nga një organ i akredituar për certifikim personi në fushën e veprimtarive me gazet serrë të fluoruara;

	Përshtatshmëria e pajisjeve, teknologjisë dhe mjediseve me standardet e shërbimit 
	a) Mjediset
b) Pajisjet

	a) dokumentin e pronësisë ose kontratën e përdorimit të mjediseve ku sipërmarrësi do të operojë me gaze serrë të fluoruara ose pajisje që përmbajnë këto gaze,
[bookmark: _GoBack]b) vetëdeklarim mbi përshtatshmërinë e mjediseve për importin, eksportin, magazinimin e gazeve serrë dhe të pajisjeve që përmbajnë këto gaze 



3. Licencimi i nënkategorisë III.3.B.1 dhe III.3.B.2 bëhet sipas procedurës së grupit III të ligjit.
a) Institucioni tjetër, që verifikon plotësimin e kritereve të licencimit është struktura në ministrinë përgjegjëse për mjedisin, e caktuar me udhëzim të ministrit sipas kompetencës territoriale në vendin ku ushtrohet veprimtaria. Vendimi bazohet në dokumentet provuese dhe në inspektimin në vend për vlerësimin e përmbushjes së kritereve përkatëse të licencimit.
b) Afati i marrjes së vendimit është 15 ditë. 
4. Licencimi i nënkategorisë III.3.B.1 fillon pas botimit në Fletoren Zyrtare dhe licencimi i veprimtarisë III.3.B.2 për vendosjen në treg të gazeve serrë të fluoruara, të pajisjeve që përmbajnë gaze serrë të fluoruara ose funksionimi i të cilave mbështetet në këto gaze sipas këtij vendimi fillon 18 muaj pas hyrjes në fuqi të këtij vendimi.
5. Subjektet që kombinojnë shërbimet e parashikuara në kategorinë III.3.B mund të kërkojnë veçmas ose njëkohësisht licencë për të dyja veprimtaritë. Shqyrtimi i kërkesave për këto veprimtari bëhet sipas procedurave përkatëse.

ANEKS 2
Tabela nr. 1
	Kriteret e posaçme
	Mbi çfarë faktorësh veprimtarie dhe/ose specifikash e specialitetesh aplikohen kriteret e posaçme
	Llojet e dokumenteve provuese lidhur me kriteret e posaçme

	Përshtatshmëria e pajisjeve, teknologjisë dhe mjediseve me standardet e shërbimit
	a) Mjeti lundrues (sipas llojit të peshkimit);
b) Mjetet stacionare të peshkimit dhe të ruajtjes së peshkut sipas llojit të peshkimit.
	a) Për mjetin lundrues si hyrje e re në flotën e peshkimit:
i.  leje lundrimi për mjete lundrimi peshkimi me gjatësi më të vogël se 15 metra, lëshuar nga Drejtoria e Përgjithshme Detare; ose
ii. certifikatë regjistrimi, lëshuar nga Drejtoria e Përgjithshme Detare për mjetet e tjera lundruese;
b) Për mjetin lundrues të regjistruar në flotën e peshkimit por të cilit i rinovohet leja:
i.  vetëdeklarim duke përcaktuar se mjeti lundrues nuk ka ndryshime të të dhënave lidhur me lejen e mëparshme të peshkimit;
ii. në rast se mjeti lundrues ka ndryshuar ndonjë të dhënë të tij, dokumentet që vërtetojnë ndryshimet e ndodhura nga leja e mëparshme si: certifikatë regjistrimi, lëshuar nga Drejtoria e Përgjithshme Detare ose; leje lundrimi për mjete lundrimi me gjatësi më të vogël se 15 metra, lëshuar nga Drejtoria e Përgjithshme Detare;
c) Për pajisjet:
Vetëdeklarim duke specifikuar llojin e mjeteve të përdorura.



ANEKS 3
Tabela nr. 1
	Nr.
	Kategoria e licencës
	Baza ligjore e ndryshuar

	1
	Aneksi 1, kategoria I.2 
	· Ligji nr. 45/2019, “Për mbrojtjen civile”
· Ligji nr. 152/2015, “Për shërbimin e mbrojtjes nga zjarri dhe shpëtimin”

	2
	Aneksi 1, kategoria I.3
	· Ligji nr. 45/2019, “Për mbrojtjen civile”
· Ligji nr. 75/2014 “Për shërbimin privat të sigurisë fizike”
· Ligji nr. 74/2014 “Për armët”

	3
	Aneksi 1, kategoria II.2
	· Ligji nr. 10465/2011 “Për shërbimin veterinar në Republikën e Shqipërisë”, i ndryshuar

	4
	Aneksi 1, kategoria II.3
	· Ligji nr. 10465/2011, “Për shërbimin veterinar në Republikën e Shqipërisë”, i ndryshuar

	5
	Aneksi 1, kategoria II.5
	· Ligji nr. 105/2016, “Për mbrojtjen e bimëve”, i ndryshuar
· Ligji nr. 17/2020, “Për produktet plehëruese”
· Ligji nr. 9636, datë 6.11.2006, “Për mbrojtjen e shëndetit nga produktet e duhanit”, i ndryshuar.

	6
	Aneksi 1, kategoria II.6
	· Ligji nr. 55/2022, “Për shërbimin spitalor në Republikën e Shqipërisë”
· Ligji nr. 10454, datë 21.7.2011, “Për transplantimin e indeve, të qelizave dhe të organeve në Republikën e Shqipërisë”, i ndryshuar

	7
	Aneksi 1, kategoria II.7
	· Ligji nr. 105/2014, “Për barnat dhe shërbimin farmaceutik”, i ndryshuar
· Ligji nr. 10465/2011, “Për shërbimin veterinar në Republikën e Shqipërisë”, i ndryshuar.

